b'\n_START_ARTICLE_\nJeruzalem, Ljutomer\n_START_SECTION_\nCerkev \xc5\xbdalostne Matere bo\xc5\xbeje\n_START_PARAGRAPH_\nCerkev \xc5\xbdalostne Matere bo\xc5\xbeje odlikuje izjemna lega, kvalitetna arhitektura in oprema. Leta 1652 je bil zgrajen prezbiterij, leta 1678 cerkvena ladja in okoli leta 1700 \xc5\xa1e zvonik. Je zgodnje-baro\xc4\x8dna zgradba s pravokotnim prezbiterijem in precej vi\xc5\xa1jo in \xc5\xa1ir\xc5\xa1o ladjo. Na severni strani je prislonjena kapela svete Ane. V glavnem oltarju je slika \xc5\xbdalostne Matere Bo\xc5\xbeje Jeruzalemske iz leta 1652, kopija tiste, ki naj bi jo prinesli kri\xc5\xbearji iz Jeruzalema. Iz sredine 18. stoletja so tabernakelj, stranska ladja in pri\xc5\xbenica. Tudi na pri\xc5\xbenici je Marijina slika, ta je iz leta 1678. V kapeli je bogat oltar s sliko svete Ane. Zvon iz 16. stoletja je iz Dornave.'